AYref aqvayli ittYellit amennuY Yef tlelli ines am akken ittYellit akal n tmurt-is. Wa ittajja t-id i wa. Wa ittak-it i wa. Di tmura nniḍen irevḥen tisuta ttYellitent tamussni d cci. Macci d ugur id-ittajjan imezwura i ineggura. D aya i Yef zgant teddunt ar sdat, snarnayent deg iman nsent d tmussniwin nsent. Zgant ttṣeggiment, ttḥekkirent tudart nsent. Iswi nsent d tudart di tumart d lferḥ. D anecreḥ d zehhu war anḥaf d lḥif.
Nekni, s wid tewwet daâwessu, nessutur kan a nidir s yiseY d uzday n lqed akken ur nettili ara ddaw uḍar n wa neY n wihin. Maca ar assa ur nessaweḍ.
Tevda taluft umennuY atrar Yef tlelli nneY seg unexsuṛ n imenYi Icerriden di 1857. Tugar aY Fransa. Terna yaY imi llan-d Yur-es wallalen. Llant-ed Yur-es tmacicin d tnaâurin d imrigen neY leslaḥ ur nessin nekni imiren. Fransa tettwasnefli ugar nneY u anect agi nefṛez-it u nqevel-it. Maca xas akken ur as nekni ara. Maca tasuta n imiren d tamezwarut ittwaḥersen. D nutni i issarsen imeẓẓuYen nsen d wallen nsen sdat Ufransis xas akken ulawen nsen rYan, caḍen imi ur nnumen ara ddel d tudart ddaw uḍar.
Tarwa nsen tekmumes, temmecc. Imi teffeY as afus d tyita i tejmaât, dYa zzin medden ar zzawiyyat. Ufan din tameẓẓuYt d wawal Yef tlelli nsen, Yef tlelli n tmurt nsen. Wisen ama ukin imiren neY âemden d akken asYan neY dyyana ivda ittaṭaf amḍiq ur isâi zik. Maca, akken tevYu tili tegnitt, ddan medden d ccix Aḥeddad d ccix Amuqran assmi ssekren ṭṭrad mgal Fransa deg issegasen n 1871. 14 isseggasen kan i izrin Yef imenYi Icerriḍen ssekren t-id. I tikkelt nniḍen Fransa tugar iten. DYa tikkelt agi txeṭṭa aten iken ur nwin imi ṭaqa seg sen nfan ten ar Kayan d Surya. Wid iqqimen di tmurt zzeyṛen asen tadimt ugar. Erran ten ar tqarâett u s ujelkiḍ kan iten ttlâin.
Ddan Kra isseggasen daYen d Uqvayli ur ffiYent ara fell-as temsal. Akken ivYu irfed itt isars itt ulac! Ur innum ara tudart ddaw laânaya n umzuY, n uveranni, n uwerdan. Maca xas tasuta n imiren tres maca ẓẓan deg tarwa nsen awal d tikta n tlelli. Assmi mden kkren rruḥen ar lakul afransis xas akken tazwara wallan medden aYervaz afransis d avrid kan nniḍen n uvxas. Maca uYalen almi d-ssarḥen cwiṭ i ilwi u fkan tarwa nsen Yur-es. Syin id-ifYen wid iYran, wid yukin u iwalan amek llant temsal ama di Fransa ama di tmura nniḍen. D nutni ihi id-issalin amennuY asertan ivdan deg isseggasen n 1900-1910. Deg usseggas n 1926 ssawḍen ssalin-d akavar aqvayli amenzu imi ssemman s tefransist Etoile Nord Africaine d netta i irefden amennuY syin d afella. Ayen id-iskanen d akken Iqvayliyen urjjin ssarsen ixeffawen nsen u ssnen as i tssudest tikli d asveddi svedden yiwen wAârav Yef uqerruy n ukavar nsen, Messali Lḥajj. Uqmen-tt s lemâemda, s leḥsav, akken ad ssakin Aâraven izren di tnafa, ad ten id-rnun Yur-sen. Yerna yifit ad illin wAâraven ar tama nneY wala mgal nneY. Acku Fransa tuki yid-sen, yak ula d Abdelqader nni is ittggalan ivxes u idda yidsen. Mmi-s n mmi-s, Xaled, kif-kif.
Seg mi ivda umennuY asertan, Iqvayliyen, ama di tmurt ama deg inig d imeYnasen merra. Ukin merra acku wa iqqar i wa, wa inehhu deg wa. Win ifYen i ivardan, win ur umi d-qqiment tinzar ur as ttawin tundict di tmeYra ur as ttevdadden ma yuḍen. D assufeY di ttufiq i t iggunin, i t iggalen. DiYen netta rran medden aḍar u gren ak afus, myal yiwen amek izmar. Wa s leqraya wa s tedrimt, wa s iYalen. Argaz, tameṭṭut, amYar, tamYart d llufanat yiwen ur issegra taqejjirt. Akka id-ewweḍ tezYint tamesmaziYt n 1949. D Aâraven kan i tt iwalan d tamesmaziYt maca wid i tt yuqmen ayen d-nnan d tidett u ran kan ad tili Llezzayer d tazzayrit. Maca imiren Aâraven d ayen ul nsen fkan-t i el umma. Ttun akya tinekkit nsen d iẓuran nsen u ddan d wid i ten yugin ar assa, Aâraven usammar. Xas akken yiwen nYan-t, wiyaḍ ssegden ten s ufus n Iqvayliyen yerna maca Aqvayli ur ilsi tavarda ur isris taâkemt.
D netta daYen di 54 assmi tekkar, assmi is qqaren wAaraven dacu i yuYen Iqvayliyen d irumyen. D netta diYen di 56 assmi ittwasudes, ittwaseggem ṭṭrad akken laq deg Ifri. Yak seg useqqamu n Summam d afella i vdant tlufa n tidett di ṭṭrad. D netta diYen di 62 i isentenyan di Évian. D netta daYen di 63 i ikkren i ṭṭrad nniḍen mgal Aâraven yukren tamurt kan akken d taḥmayant. D netta daYen di 76 assmi isres lbumbat akken ad izwi ddel. D netta diYen di 80 di tefsut. D netta diYen di 85 s temYunt n uḥdu n izerfan n umdan. D netta diYen di 94 deg uYanzu n uYervaz azzayri aârav isneslem. Xarttum ulac ticraḍ zeddigen i deg ur d-igir ara iman is Uqvayli.
Di tefsut taverkant n 2001 dYa icca Ugawa yir tiyita. NYan-t ijjadarmiyen ur ten yuḥtam. Inwa ten d iferfanen, d atmaten ziYen nutni d imzuYen, d iwardaniyen. TamuYli nsen temgarad u tiṭ nsen ar ussamar kan. Akka id-yuki ihi Uqvayli. Akka i yuyes, akka i illez d ayen yuli-d Yef ul-is kra illan d aârav azzayri, kra iccuden ar tesneslemt. Iḥsa ihi amennuY Yef Llezzayer i wacu-t ara, ur issuffuY ara. NettnaY ugar n tmida d uzgen, si 1857 sr assa ur aY ewwi sani. Tafsut n 80 tergel-it cwiṭ. Tin n 2001, taverkant, tzzerrev it akken iwata. Akka ihi i nveddel amennuY, is nveddel tayett i uveckiḍ nneY. Nuki d akken tamurt nneY macci d Llezzayer, aYref d idles nneY macci d izzayriyen, asYan nneY macci am win nsen, asirem nneY imgarad Yef win nsen, tudart nneY ur telli ur tettili am tin nsen.
Maca atan ihi hareY ad waliY assa d tufYa ara issufeY umennuY agi amaynut. Tisuta seg assmi iY t nser tmurt si 1857 d amennuY ad ḥellint tilelli nsent. Maca yiwet ur t ssaweḍ ara assa xas tin 54 tYil teḥḥella-d tamurt macca tekkes Fransa u tger iman is gar tucar tt yugaren. I wassa, tasuta n wassa u Yur illa wanay, imseYret d tkarta n tnekkit ad tessiweḍ? D nettat i umi tefka tegnitt arezg d zzhar ad ḥelli tilelli nneY? Wisen. Maca azekka aY d-yerr awal. Tella ka nyiwet n taluft ara d-iqimen deg umezruy i levda: Iqvayliyen n uzekka urjjin ad ttun tasuta ara d-issuksen taqvaylit si taâravt. Urjjin. D awezYi.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn